Reykjarvíkurborg greiðir KSÍ tæpar tvær komma þrjár milljónir mánaðarlega fyrir afnot af tveimur fyrirlestrarsölum við Laugardalsvöll fyrir kennslu við Laugarnesskóla. Skólastjóri segir það hafa legið fyrir árum saman að byggja þurfi við skólann.
Leigusamningur á milli KSÍ og Reykarvíkurborgar var samþykktur á fundi borgarráðs á fimmtudag. Til stóð að gámar undir nýjar kennslustofur yrðu tilbúnir þegar skólastarf hæfist í haust en afhending þeirra tefst. Með nýju gámunum verða færanlegar kennslustofur á lóð Laugarnesskóla orðnar níu. Sigríður Heiða Bragadóttir er skólastjóri Laugarnesskóla.
Við getum alveg bætt stofum á lóðina fyrir umsjónarbekki lóðin rúmar það, sérstaklega eins og við erum að gera núna, við erum að fá gáma á tvemur hæðum. En það er allt annað, allar verk og listgreinastofur, mötuneyti svona aðrir þættir sem að bara rúmar ekki þann nemendafjölda sem við erum komin með.
Sigríður segir leka og myglu hafa komið upp í húsnæði Laugarnesskóla og viðhalds sé þörf en fyrst og fremst hafi íbúum fjölgað og byggja þurfi við skólana á svæðinu.
Já og bara átti að vera búið að því fyrir löngu síðan sko, og bara hugsaðu þér öll árin sem eru búin að fara, ég segi bara til spillis. Ef að hefði verið farið strax hérna þegar við fórum í fyrstu rýmisgreininguna ef það hefði verið farið strax í að byggja við Laugarnesskóla. Verið að draga á langin að taka ákvarðanir um eitthvða sem liggur ljóst fyrir.